open-index/open-wikipedia-markdown huggingface dataset:
USS Woolsey

**USS Woolsey** (runkonumero DD77) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä.

## Valmistus

Yhdysvaltain laivasto tilasi aluksen nimettömänä hävittäjä No. 77:na Bathista Mainen osavaltiosta Bath Iron Worksiltä, missä köli laskettiin 1. marraskuuta 1917. Laivastoesikunnan 1. elokuuta 1918 päivätyllä käskyllä se nimettiin *USS Woolseyksi* ja laskettiin vesille 17. syyskuuta 1918 kumminaan rouva Elise Campau Wells. Alus otettiin palvelukseen 30. syyskuuta ensimmäisenä päällikkönään Frederick V. McNair.

## Palvelus
Bathin edustalla järjestettyjen koeajojen ja Bostonin laivastontelakalla ja Newport Toledon laivastoasemalla tehtyjen varustamisten päätyttyä *Woolsey* lähti 9. lokakuuta New Yorkiin kohdatakseen *[[USS Virginia (BB-13)|USS Virginian]]* Euroopan matkaa varten. Alukset lähtivät 13. lokakuuta New Yorkin satamasta suojaten saattuetta HX-52. Suhteellisen tapahtumaköyhän matkan päätteeksi saattue luovutettiin Britannian kuninkaallisen laivaston saattajille 22. lokakuuta. *Woolsey* suuntasi tehtävästä vapauduttuaan Islannin pohjoisosassa sijaitsevaan Buncranaan, jonne se saapui seuraavana päivänä. Kaksi päivää myöhemmin alus lähti merelle kohti Azorien Ponte Delgadaa, josta se jatkoi tankkauksen jälkeen matkaansa. Alus saapui New Yorkiin 5. marraskuuta. Oltuaan kuukauden New Yorkissa, minä aikana sotatoimet päättyivät aselepoon 11. marraskuuta. Alus lähti New Yorkista Eurooppaan liittyäkseen Yhdysvaltain laivasto-osastoon. Alus saapui Brestiin 20. joulukuuta ilmoittautuen Eurooppaan sijoitetun laivasto-osaston komentajalle.

Alus suoritti seuraavien seitsemän kuukauden aikana erilaisia tehtäviä Euroopassa kuten toimien yhteysaluksena kuljettaen postia ja matkustajia Brestin ja Britteinsaarten satamien ennen kaikkea Plymouthin ja Southamptonin  välillä. Alus oli 11. maaliskuuta 1919 yksi neljästä hävittäjästä, jotka saattoivat presidentti Woodrow Wilsonia kuljettaneen *George Washingtonin* Brestiin. *Woolsey* saattoi Versailles'n rauhankokouksen päätyttyä presidenttiä kuljettaneen *George Washingtonin* Yhdysvaltoihin. Alukset lähtivät Brestistä kesäkuun lopulla 1919 ja ne saapuivat Hampton Roadsiin 8. heinäkuuta.

Kymmenen päivää saapumisensa jälkeen *Woolsey* lähti jälleen merelle liittyäkseen Tyynenmeren laivastoon. Alus saapui 24. heinäkuuta Panamaan läpäisten kanavan ja jatkaen matkaansa kohti Havaijilla järjestettäviä sotaharjoituksia, joiden päätyttyä se palasi San Diegoon. Alus poistettiin 31. toukokuuta 1920 Mare Islandin laivastontelakalla palveluksesta ja se palautettiin palvelukseen 20. lokakuuta. Alus liittyi Tyynenmeren laivastoon, jonka mukana se operoi Yhdysvaltain länsirannikolla. Alukseen törmäsi 26. helmikuuta 1921 Panaman edustalla lähellä Coiban saarta *SS Steel Inventor*, jonka keula leikkasi hävittäjän rungon kahtia. *Woolsey* upposi turman seurauksena.

## Lähteet
*

### Viitteet
Vallen kalliopiirrokset

**Vallen kalliopiirrokset** eli **Finnhågenin kalliopiirrokset** sijaitsevat Norjassa Nordlandissa Ballangenissa. Kohde sijaitsee Ofotvuonon lahden haaran Efjordenin rannan tuntumassa. Piirroksia pidetään Norjan vanhimpina kalliopiirroksina, ja niiden piirtäjinä pidetään jääkauden jälkeisen ajan ensimmäisiä asukkaita.

## Ajoitus
Norjassa vallitsee yleinen yksimielisyys siihen, että useimmat kalliopiirrokset on piirretty aikoinaan veden äärelle. Koska jääkauden jälkeinen maankohoaminen on nostanut piirroskentät korkealle merenpinnan yläpuolelle, voidaan tällaiset piirrokset ajoittaa maankohoamisen avulla. Vallen molemmat kuvakentät sijaitsevat 73 metriä merenpinnan yläpuolella (mpy), ja se vastaa ajoituksena 9600 BP eli 9150−8840 eaa.. Piirrokset ovat ajoituksen mukaan Norjan vanhimpia kalliopiirroksia, ja niiden piirtämisen aikoina elettiin mesoliittista kivikautta.

## Kalliopiirrokset
Vallen piirroskentät rekisteröitiin vasta vuonna 1931, ja ne tunnetaan vanhemmassa kirjallisuudessa Finnhågenin nimellä läheisen vuoren huipun mukaan. Ne sijaitsevat Efjordenin vuonon länsipuolella Vallen maatilan mailla metsärajan yläpuolella 150 metrin etäisyydellä toisistaan, ja niiden lähelle pääsee kätevimmin veneellä.

Mikäli piirroksien ajoitus on oikea, oli merenpinta piirtämisen aikoihin yli 70 metriä nykyisen merenpinnan yläpuolella. Silloin Vallebuktanin lahti oli merenpohjaa ja Moldforvikanpuron laakso sijaitsi veden alla. Mainittu puro laski mereen aivan kalliopiirrosten Valle 1 kohdalla. Piirrokset sijaitsivat saaren ainoan tasaisen alueen rannassa.

### Valle 1
Kohde Valle 1 sijaitsee silokallion eteläpuolella, ja se viettää 40 asteen jyrkkyydellä kohti ohi virtaavaa Moldforvikan puroa, joka virtaa aivan kuvien alapuolella. Piirroskentässä, jonka koko on 10,5 × 1,6 metriä, näkyy viisi kuviota tai niiden katkelmaa. Selvimmin erottuvat kuviot ovat hylje (1,47 metriä pitkä) ja pyöriäinen (1,48 m), jotka sijaitsevat lännessä. Näiden lähellä sijaitsee osittain piirretyt peura (1,66 m) ja hylje (2,29 m). Itäisin kuvio on niin huonosti säilynyt, ettei siitä voi päätellä, esittääkö se hyljettä vai peuraa (1,24 m).

### Valle 2
Kohde Valle 2 sijaitsee noin 60 metriä leveällä ja 2 metriä korkealla silokalliolla, joka viettää alas etelään 60 asteen kulmassa. Kuvakentästä erottuu vain kaksi kuviota, jotka esittävät karhua (2,26 × 1,26 metriä) ja sen itäpuolella olevaa peuraa (2,0−2,5 m leveä). Peura erottuu nykyään niin heikosti, että se luokitellaan tunnistamattomaksi maaeläimeksi. Kuviot on piirretty kallioon hiomalla sen pinta sileäksi ja vaaleaksi 2−2,5 cm leveillä viivoilla. Sekä Helge Gjessing että Hesjedal ovat sitä mieltä, että karhu on nimenomaan jääkarhu.

Kuvioiden välinen etäisyys on 29 metriä, ja esimerkiksi Anders Hesjedal on tulkinnut karhun ja peuran asettamisen etäälle toisistaan pedon ja saaliin vastakkaisasetteluna.

## Lähteet
* 
* Hesjedal, Anders: Helleristninger som tegn og tekst - En analyse av veideristningene i Nordland og Troms (tutkielma,), 1994

### Viitteet

## Aiheesta muualla
* Danielsen, Aage: Helleristning ved Valle 
* Hauge, Arild: Valle
Roksarsoni

**Roksarsoni** (C6H6AsNO6) on arsonihappoihin kuuluva orgaaninen yhdiste. Yhdistettä on käytetty lisäaineena eläinten rehuissa kokkidien aiheuttaman kokkidioosin ehkäisyyn ja hoitoon sekä siipikarjan kasvua lisäävänä aineena.

## Ominaisuudet
Huoneenlämpötilassa roksarsoni on vaaleankeltaista kiteistä ainetta. Kiteet suurenevat ja lopulta rikkoontuvat lämmitettäessä. Yhdiste liukenee hieman kylmään veteen ja hyvin kuumaan. Se liukenee myös metanoliin ja etanoliin, mutta ei poolittomiin orgaanisiin liuotiimiin kuten dietyylieetteriin tai etyyliasetaattiin. Roksarsoni tehoaa muun muassa *Histomonas*- ja *Eimeria*-sukujen eliöihin.

## Valmistus ja käyttö
Roksarsonia valmistetaan nitraamalla natrium-p-hydroksifenyyliarsonaattia väkevien typpi- ja rikkihappojen seoksella 0 °C:n lämpötilassa.

Roksarsonia on lisätty siipikarjan ja sikojen rehuun kokkidioosin ehkäisemiseksi erityisesti Yhdysvalloissa. Sen on havaittu myös parantavan eläinten ravinnon hyötyosuutta ja edistävän siipikarjan kasvua. Sitä on lisätty rehuihin tyypillisesti 44&ndash;47 ppm:n pitoisuuksina. Aine vedettiin Yhdysvalloissa markkinoilta, koska kanojen maksassa havaittiin huomattavan korkeita arseenipitoisuuksia ja aineen pelättiin siirtyvän kanojen muniin ja lihaan ja sitä kautta myös ihmiselimistöön. FDA kielsi roksarsonin käytön eläinten rehuissa yhdessä karbarsonin ja arsaniilihapon kanssa helmikuusta 2014 alkaen. Euroopan unionin alueella arseenia sisältävien aineiden lisäys eläinten rehuihin on kielletty jo aikaisemmin. Roksarsoni on lääkeaineena käytetyn salvarsaanin valmistuksen lähtöaine.

## Lähteet
Femte akten

**Femte akten: Litterär resa genom det yngsta Tyskland** on vuonna 1937 ilmestynyt suomenruotsalaisen kirjailijan Göran Steniuksen esseekokoelma ja matkakertomus natsi-Saksasta. Stenius asui kesällä 1936 Travemünden saksalais-pohjoismaisessa kirjailijakodissa ja vieraili myös Berliinin olympiakisoissa sekä Nürnbergin puoluepäivillä. Steniuksen matkaseurana oli Olavi Paavolainen, joka julkaisi omia vaikutelmiaan kirjassa *[[Kolmannen valtakunnan vieraana]]*.

Teoksessaan Stenius pyrkii säilyttämään puolueettomuuden kansallissosialistisen Saksan oppeihin nähden ja keskittyy raportoimaan maan kirjallisuus- ja kulttuurielämästä. Hän ei kirjassaan tuo kriittisesti esille maan hallinnon epädemokraattisuutta eikä liioin sen rotuoppeja. Sen vuoksi teosta on myös kutsuttu pelkästään ajan saksalaisen nykykirjallisuuden esittelyksi.

Steniuksen kirja on saanut nimensä Johann Wolfgang von Goethen *[[Faust (Goethe)|Faustin]]* viidennestä näytöksestä, jossa sen päähenkilön omistautuminen yhteiskunnan rakentamiseen aikakauden saksalaisten tulkintojen mukaan ennakoi kansallissosialismia.

## Katso myös
* Eurooppalainen veljeskunta

## Lähteet
Elena Ferrante

**Elena Ferrante** on italialainen kirjailija. Hänen oikea henkilöllisyytensä ei ole tiedossa. Ferrante kuvaa teoksissaan oppineiden naisten elämää yhteiskunnallisen kuohunnan keskellä.

Ferrante sai vuonna 1992 Elsa Morante -palkinnon teoksesta *Amalian rakkaus* (1992). Ferranten romaani *Storia della bambina perduta* (2014) oli vuoden 2015 Strega-palkinnon ehdokkaana. Teoksen englanninnos *The Story of the Lost Child* oli vuoden 2016 kansainvälisen Booker-palkinnon lyhyellä listalla.

## Salanimi
Ferranten henkilöllisyydestä on esitetty useita arvauksia. Yksi esitetty arvaus on kääntäjä Anita Raja, jonka puoliso on kirjailija Domenico Starnone. Raja on kääntänyt italiaksi muun muassa Christa Wolfin teoksia. Käännökset on julkaissut kustantamo Edizioni e/o, joka julkaisee myös Ferranten kirjoja. Italiassa herätti vuonna 2016 paheksuntaa tutkivan toimittajan Claudio Gattin selvitystyö, jonka tuloksena Gatti esitti, että salanimen takana olisi juuri Anita Raja. Artikkeliaan varten Gatti tutki Rajan kiinteistöomistuksia ja nimettömästä lähteestä saamiaan tietoja Rajan palkkioista. Ferrante on perustellut salanimen käyttöä halulla säilyttää yksityisyys.

## Elokuvat
*Amalian rakkaudesta* on Mario Martone ohjannut elokuvan *[[Salattu rakkaus]]* (1995), joka oli ehdolla Kultaisen palmun saajaksi Cannesin elokuvajuhlilla. Teoksesta *Hylkäämisen päivät* (2002) on Roberto Faenza ohjannut elokuvan *I giorni dell’abbandono* (2005).

## Teokset
### Romaanit
*  (suom. *Amalian rakkaus*)
*  (suom. *Hylkäämisen päivät*)
* (suom. *Tyttären varjo*)
*  (Yhteisnidos sisältää teokset *L’amore molesto*, *I giorni dell’abbandono* ja *La figlia oscura*)
* 

;Napoli-tetralogia
*  (suom. *Loistava ystäväni*)
*  (suom. *Uuden nimen tarina*)
* (suom. *Ne jotka lähtevät ja ne jotka jäävät : aikuisvuodet*)
*  (suom. *Kadonneen lapsen tarina*)

### Lastenkirjat
* 

### Esseet
* 
* 
* 

### Suomennetut teokset
* 
* 
* 
* 
* *Ne jotka lähtevät ja ne jotka jäävät: aikuisvuodet.* (Storia di chi fugge e di chi resta, 2013). Suomentanut Helinä Kangas. Helsinki: WSOY, 2018 
* 
* 
* 

## Lähteet

## Aiheesta muualla
* 
*
Luettelo YK:n pakkausnumeroista 1101–1200

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **1101–1200**.

## YK-numerot 1101–1200

## Katso myös
*Luettelo YK:n pakkausnumeroista 1001–1100
*Luettelo YK:n pakkausnumeroista 1201–1300

## Aiheesta muualla
*ADR:n vaarallisten aineiden lista, viitattu 28.5.2015.
*YK:n vaarallisten aineiden lista vuodelta 2015, viitattu 28.5.2015.
*YK:n vaarallisten aineiden lista vuodelta 2013, viitattu 28.5.2015.

## Lähteet
HMS Starkodder (51)

**HMS Starkodder** (runkonumerot 1 ja 51) oli Ruotsin laivaston Styrbjörn-luokan miinanraivaaja.

## Valmistus

Akers Mekaniske Verksted A/S:n valmisti valaanpyyntialus *Grahamin*, joka laskettiin vesille 1925. Ruotsin merivoimat osti 1935 aluksen Norjasta ja asetti sen palvelukseen nimellä *HMS Starkodder*. Alus aseistettiin vanhalla 37 millimetrin kanuunalla.

## Palvelus
Vuonna 1941 aluksen kanuuna korvattiin 20 millimetrin M/40 -ilmatorjuntatykillä ja M/43 -raivaimella ja se liitettiin Göteborgiin muodostettuun raivaajaosastoon. Vuonna 1948 alus siirrettiin emäalukseksi. Alus poistettiin palveluksesta 1. joulukuuta 1959 ja myytiin 1961 Göteborgiin Skrot & Avfallsprodukter AB:lle romutettavaksi.

## Lähteet
*

### Viitteet
HMS Styrbjörn (52)

**HMS Styrbjörn** (runkonumerot 2 ja 52) oli Ruotsin laivaston Styrbjörn-luokan miinanraivaaja.

## Valmistus

Framnaes Mekaniske Verksted A/S:n valmistama valaapyyntialus *Klo* laskettiin vesille 1923. Ruotsin merivoimat osti 1935 aluksen Norjasta ja asetti sen palvelukseen nimellä *HMS Styrbjörn*.

## Palvelus
Toisen maailmansodan alkaessa alus liitettiin Göteborgiin sijoitettuun miinanraivaajaosastoon. Sodan aikana aluksen runkonumero muutettiin 52:ksi. Vuonna 1948 se luokiteltiin lautaksi, minkä jälkeen se kuljetti materiaalia ja henkilöstöä pitkin rannikkoa. Alus poistettiin palveluksesta 1. joulukuuta 1959 ja myytiin 1961 Holmsundiin W. Andersson & Co:lle hinaajaksi, joka sai samalla uuden nimen *Björn*. Alus romutettiin 1973 Ystadissa.

## Lähteet
*

### Viitteet
Sytyke

**Sytyke** eli **virike** (”syttö”) on tulen sytyttämisessä apuna käytettävä helposti syttyvä materiaali, jonka avulla tuli saadaan helpommin tarttumaan varsinaiseen polttoaineeseen, lähinnä puuhun tai hiileen. Sytykkeenä on käytetty monenlaisia asioita, kuten kuivaa ruohoa tai lehteä, ohuita risuja, tuohta, käpyjä, puunlastuja, vuoltuja kiehisiä, ja nykyaikana myös erityisesti sytykkeeksi tarkoitettuja erikoismateriaaleja kuten sytyspaloja, jotka syttyvät helposti ja palavat pitkään.
Billin ja Tedin uskomaton seikkailu

**Billin ja Tedin uskomaton seikkailu** (, VHS-videona Suomessa nimellä **Bill & Ted – paluu menneisyyteen**) on vuonna 1989 ensi-iltansa saanut Stephen Herekin ohjaama tieteiskomedia. Sen jatko-osaksi tehtiin vuoden 1991 *[[Billin ja Tedin maailma]]* ().

## Juoni
Kaksi älytöntä poikaa Bill ja Ted saavat Rufuksen avulla käsiinsä puhelinkopiksi naamioutuneen aikakoneen. Billin isä aikoo lähettää Billin Alaskaan sotilaskouluun, jos tämä ei saa täysiä pisteitä tulevasta historian esitelmästä. Bill ja Ted päättävät siis lähteä menneisyyteen ja hakea kotiinsa historian merkkihenkilöitä. Elokuvan lopussa Rufus kertoo miksi Bill ja Ted olivat valittuja: jos Bill olisi joutunut Alaskaan, he eivät voisi perustaa bändiään Wyld Stallynsia ja olisi syttynyt 3. maailmansota.

## Näyttelijät

## Lähteet

## Aiheesta muualla
* 
*
Deutsch-Nordische Schriftstellerheim

**Deutsch-Nordische Schriftstellerheim** eli **Saksalais-pohjoismainen kirjailijakoti** oli vuosina 1934–1938 Saksan Travemündessa toiminut kirjailijakoti, jonka ylläpidosta vastasi Joseph Goebbelsin johtama propagandaministeriö. Sen tarkoituksena oli maiden välisten kulttuuriyhteyksien edistäminen ja sitä kautta talossa vierailleiden kirjailijoiden saaminen myötämielisiksi kansallissosialistiselle aatteelle. Viereisessä Lyypekissä oli jo vuodesta 1921 lähtien vaikuttanut Saksan ja Pohjoismaiden välisiä kauppa- ja kulttuurisuhteita edistänyt järjestö Nordische Gesellschaft, johon myös Travemünden Saksalais-pohjoismainen kirjailijakoti kytkeytyi.

## Toiminta
Kirjailijakoti toimi aivan meren rannalla sijaitsevassa Haus Royal -nimisessä huvilassa osoitteessa Kaiserallee Nr. 6. Paikalliset asukkaat tunsivat sen oman murteensa mukaisella nimityksellä ”Dat Dichterhuus” eli ”Kirjailijatalo”. Ajatus kirjailijakodin perustamisesta esitettiin jo ennen natsien valtaannousua vuonna 1931, mutta se aloitti toimintansa vasta kolme vuotta myöhemmin Saksan propagandaministeriön rahoittamana. Talon ensimmäisessä kerroksessa sijaitsivat yhteiset kokoontumistilat sekä kirjasto. Kirjailijoiden asuinhuoneet olivat rakennuksen yläkerrassa. Jokainen kirjailija sai asua talossa ilmaiseksi kesäkautena kolmen kuukauden ajan. Pohjoismaisten lisäksi kirjailijakodissa asui myös kolme saksalaista kirjailijaa. Varsinaisen kirjoitustyön ohella pohjoismaisten vieraiden oli tarkoitus oli myös tutustua ja vaihtaa ajatuksia paikallisten kirjailijoiden ja kulttuurihenkilöiden kanssa. Perimmäisenä tarkoituksena oli saada heidät myöhemmin kotimaissaan kirjoittamaan myötämielisesti Saksan natsihallinnosta ja sen ideologiasta. Kulttuuriväen lisäksi talossa pistäytyi myös muun muassa urheilijoita. Esimerkiksi kesällä 1934 iltapäiväteellä vieraili Travemündessä harjoitusleiriä pitänyt nyrkkeilyn raskaan sarjan maailmanmestari Max Schmeling. Viimeiset kirjailijavieraat kävivät talossa vuonna 1938.

## Suomalaiset kirjailijat
Suomesta Saksalais-pohjoismaiseen kirjailijakotiin kutsuttiin vuosittain kaksi kirjailijaa, joista toinen oli suomen- ja toinen ruotsinkielinen. Kesällä 1934 Travemündessa vierailivat Lauri Viljanen ja Tito Colliander, 1935 Toivo Lyy ja Ragnar Ekelund sekä 1936 Olavi Paavolainen ja Göran Stenius. Jotkut kirjailijat myös kieltäytyivät kutsusta, kuten Yrjö Jylhä 1935 ja vuotta myöhemmin F. E. Sillanpää ja Arvi Kivimaa. Heistä Kivimaa kuitenkin tunnettiin myöhemmin natsimielisenä ja hän vieraili Saksassa vuonna 1941. Paavolainen ja Stenius julkaisivat omalta vieralultaan matkakertomukset *[[Kolmannen valtakunnan vieraana]]* ja *[[Femte akten]]*, joista Paavolaisen teos on tunnettu myös kansainvälisesti.

## Lähteet

## Aiheesta muualla
* Travemünden "Lallukat", Suomen Kuvalehti, 28.07.1934, nro 31, s. 25, Kansalliskirjaston digitaaliset aineistot
* Toivo Lyy : Suomalainen saksalaisen kirjailijakodin asukkaana. Kesäistä pakinaa menneestä kesästä eli myöhästynyt matkakertomus, Seura, 15.04.1936, nro 16, s. 26, Kansalliskirjaston digitaaliset aineistot
Liv (nimi)

**Liv** on alun perin norjalainen naisen etunimi. Nimi johtuu todennäköisesti joko *suojaa* tai *turvaa* tarkoittavasta sanasta *hlif* tai *elämää* tarkoittavasta sanasta *liv*.

Suomessa nimi Liv on Digi- ja väestötietoviraston tietojen mukaan annettu vuoden 2019 loppuun mennessä noin 280 henkilöille, joista selvä enemmistö on vuoden 2000 jälkeen syntyneitä. Vuodesta 2015 lähtien Livin nimipäivä on  suomen­ruotsalaisen kalenterin mukaan 29. toukokuuta

## Tunnettuja Liv-nimisiä

* Liv Marie Austrem (s. 1947), norjalainen kirjailija
* Liv Boeree (s. 1984), englantilainen pokerinpelaaja, malli ja televisiojuontaja
* Liv Borgen (s. 1943), norjalainen kasvitieteen professori
* Liv Kjersti Eikeland (s. 1979), norjalainen ampumahiihtäjä 
* Liv Kristine Espenæs (s. 1976), norjalainen laulaja 
* Liv Lisa Fries (s. 1990), saksalainen näyttelijä
* Liv Glaser (s. 1935), norjalainen pianisti
* Liv Hewson (s. 1995), australialainen näyttelijä
* Liv Køltzow (1945–2025), norjalainen kirjailija
* Liv Lindeland (s. 1945), norjalainen valokuvamalli ja näyttelijä
* Liv Morgan, oik. *Gionna Jene Daddio* (s. 1994), ranskalainen showpainija
* Liv Signe Navarsete (s. 1958), norjalainen poliitikko ja ministeri 
* Liv Grete Poirée (s. 1974), norjalainen ampumahiihtäjä  
* Liv Inger Somby (s. 1962), norjansaamelainen kirjailija ja toimittaja
* Liv Strömquist (s. 1978), ruotsalainen sarjakuvapiirtäjä ja radiotoimittaja 
* Liv Tegengren (1905–1995), suomenruotsalainen kirjailija ja kääntäjä 
* Liv Tyler (s. 1977), yhdysvaltalainen näyttelijä 
* Liv Ullmann (s. 1938), norjalainen näyttelijä, kirjailija ja elokuvaohjaaja

## Kuvitteellisia Livejä

* Liv, toinen päähenkilöistä tv-sarjassa Liv ja Maddie

## Lähteet
Luettelo Kiinan kansantasavallan presidenteistä

Tämä on **luettelo [[Kiinan kansantasavallan presidentti|Kiinan kansantasavallan presidenteistä]]**.

Vuosina 1954–1975 presidentin virka tunnettiin nimellä Kansantasavallan puhemies. Vuosina 1975–1982 virka oli lakkautettu ja Kiinan kansankongressin puhemiehellä oli presidentin valtuudet. Presidentin virka palautettiin vuoden 1982 perustuslakiuudistuksessa, mistä alkaen presidentti on toiminut Kiinan kansantasavallan valtionpäämiehenä.   

## I Perustuslaki (1954–1975)
### Kiinan kansantasavallan puhemies

## II ja III perustuslaki  (1975–1982)
### Kiinan kansankongressin puhemiehet

## IV. Perustuslaki (vuodesta  1983)
### Kiinan kansantasavallan presidentti

## Lähteet
World League for Freedom and Democracy

**World Anti-Communist League** (**WACL**, **Maailman kommunisminvastainen yhdistys**) on vuonna 1966 Taipeissa Taiwanissa perustettu äärioikeistolainen järjestö. Järjestö on sittemmin muuttanut nimensä **World League for Freedom and Democracyksi** (suomeksi ”**Maailman vapauden ja kansanvallan yhdistys**”). Järjestön perustamisen tarkoitus oli taistella kommunismia vastaan ”epätavallisin menetelmin”. WACL toimi yli sadassa valtiossa ja kuudessa maanosassa.

Erityisen tarmokkaita Euroopassa olivat aiemmat SS-upseerien verkostoon kuuluneet ODESSAn jäsenet. (**O**rganisation **d**er **e**hemaligen **SS-A**ngehörigen, eli "Entisten SS:n jäsenten järjestö"). Kuuluisa SS-upseeri Otto Skorzeny johti järjestön Espanjan-konttoria.

Järjestö on yhdistetty muun muassa contrien ja kuolemanpartioiden tukemiseen Nicaraguassa ja muualla latinalaisessa Amerikassa. WACLin kokouksiin on ollut osallistumista usealta taholta, esimerkiksi korealainen Yhdistymiskirkko eli moonilaisuus miljoonien dollarien tukineen WACLille ja yhdysvaltalainen poliitikko ja senaattori John McCain on mainittu.

## WACL Pohjoismaissa
Tanskassa useat poliitikot ovat olleet yhteydessä WACLiin. Muun muassa Tanskan kansanpuolueen Pia Kjærsgaard oli 1988 vieraana järjestön kokouksessa Taipeissa. Tanskan WACL:n johtaja on ollut kunnallispoliitikko Erik Dissing.

Myös Ruotsissa WACLilla on ollut osasto vuodesta 1967.

Suomalainen kansalaisjärjestö Itsenäisyyden Puolesta oli 1980-luvulla WACL:n jäsenjärjestönä.

## Järjestöön kuuluneita
*Robert Close, belgialainen kenraali ja poliitikko
*Yoshio Kodama, japanilainen rikollisjohtaja ja uusfasisti
*Ku Cheng-kang, kiinalainen/taiwanilainen poliitikko
*Park Chung Hee, Etelä-Korean presidentti
*Ryōichi Sasakawa, japanilainen liikemies ja poliittinen aktivisti
*John K. Singlaub, yhdysvaltalainen kenraalimajuri
*Jaroslav Stetsko, ukrainalainen äärioikeistolaisjohtaja
*Otto Skorzeny

## Lähteet
*Scott Anderson and Jon Lee Anderson (1986) *Inside The League*. 
*Det fri Aktuelt: 18. september 1988: "Gæst hos fascismen"

### Viitteet
Conmebolin karsinnat jalkapallon maailmanmestaruuskilpailuihin 2018

**[[Jalkapallon maailmanmestaruuskilpailut 2018|Vuoden 2018 jalkapallon MM-kilpailujen]] [[Vuoden 2018 jalkapallon maailmanmestaruuskilpailujen karsinnat|karsintoihin]]** osallistui  Etelä-Amerikan maanosaliitosta Conmebolista 10 joukkuetta. Karsinnat alkoivat lokakuussa 2015.

## Karsintasysteemi
Karsinnat suoritettiin siten, että kaikki maajoukkueet laitettiin samaan lohkoon. Maajoukkueet pelasivat muita joukkueita vastaan kaksi ottelua. Lohkon neljä parasta etenivät suoraan lopputurnaukseen ja viides osallistui kansainväliseen jatkokarsintaan.

## Sarjataulukko



## Ottelut
### Ottelupäivä 1

### Ottelupäivä 2

### Ottelupäivä 3

### Ottelupäivä 4

### Ottelupäivä 5

### Ottelupäivä 6

### Ottelupäivä 7

### Ottelupäivä 8

### Ottelupäivä 9

### Ottelupäivä 10

### Ottelupäivä 11

### Ottelupäivä 12



### Ottelupäivä 13

### Ottelupäivä 14

### Ottelupäivä 15

### Ottelupäivä 16

### Ottelupäivä 17

### Ottelupäivä 18

## Lähteet
Mutatulivuori

**Mutatulivuori** on tulivuoren tapainen luonnonmuodostuma. Mutatulivuorien purkautuminen tapahtuu suunnilleen kahdenkymmenen vuoden välein. Näitä luonnonmuodostumia esiintyy muun muassa Kaukasiassa Azerbaidžanissa.

## Lähteet

## Katso myös

* Azerbaidžanin mutatulivuoret
Luettelo Sudanin ilmavoimien kalustosta

Tämä on **luettelo Sudanin ilmavoimien nykyisestä kalustosta**.

## Lentokoneet

## Helikopterit

## Ilmatorjunta

## Aseistus
### Ohjukset

## Lähteet
Etelä-Suomen Media

**Etelä-Suomen Media Oy** oli Keskisuomalainen Oyj -konserniin kuuluva kustannusyhtiö, jonka päätoimipaikka sijaitsi Vantaalla. Yhtiö julkaisi Uudellamaalla ja Pirkanmaalla 18:aa paikallismediaa ja verkkojulkaisua.

Etelä-Suomen Media, Savo-Karjalan Media, Mediasepät ja Väli-Suomen Media fuusioituvat vuoden 2026 alussa Päijänne Mediaan, jonka nimeksi vaihdettiin Keskisuomalainen Media.

## Historia
Etelä-Suomen Median juuret ulottuvat maaliskuuhun 2013, jolloin Suomen Lehtiyhtymä siirtyi Keskisuomalaisen omistukseen. Varsinaisesti konserni syntyi vuoden 2015 alussa, kun Keskisuomalainen Oyj tiivisti yhtiörakennettaan ja siirtyi alueittaiseen malliin. Keskisuomalaisen silloiset sanoma- ja kaupunkilehtiä kustantavat yhtiöt yhdistettiin kolmeen yhtiöön: kaksi muuta yhtiötä olivat Keski-Suomen Media Oy ja Savon Media Oy. Samassa yhteydessä Suomen Lehtiyhtymä yhdistettiin lähes kokonaan Etelä-Suomen Mediaan.

Keskisuomalainen-konsernin laajentumisen myötä osa Etelä-Suomen Median lehdistä siirrettiin vuoden 2020 alussa Kaakon Viestinnän kustannettaviksi.

Etelä-Suomen Mediassa käytiin 2020-luvun puolella useita muutosneuvotteluja. Taustalla oli taloudellinen tilanne, joka teki paperisten lehtien julkaisun haastavaksi. Uudistuneessa toimintaympäristössä Etelä-Suomen Media vähensi paperilehtiensä ilmestymiskertoja, lakkautti osan lehdistään ja panosti verkkojulkaisuihin. Myös yrityksen henkilöstömäärä pieneni.

Etelä-Suomen Median toiminta päättyi vuoden 2026 alussa, jolloin se fuusioitui Keskisuomalainen-konsernin muiden alueyhtiöiden kanssa Keskisuomalainen Mediaksi.

## Toimipaikka Vantaalla

Etelä-Suomen Median toimipaikka sijaitsi Vantaan Jokiniemessä Tikkurilan rautatieaseman lähellä osoitteessa Väritehtaankatu 8. Yhtiöllä oli suuren toimistotalon neljännessä kerroksessa vuokralla 1&nbsp;200 neliömetrin tila. Yritys ja sen noin sata työntekijää muuttivat uudisrakennukseen Veromiehen Rälssitieltä keväällä 2020. Tiloissa työskenteli Etelä-Suomen Median hallintoa, Helsingin Uutisten ja Vantaan Sanomien toimitus sekä Mediatalo Keskisuomalaisen aikakausilehtiryhmän ja valtakunnallisen suurasiakasmyynti MEKS:in työntekijöitä.

## Etelä-Suomen Median tuotteet
### Sanomalehdet
Vuoden 2025 lopussa Etelä-Suomen Median lehdet olivat:

* Aamuposti
* Helsingin Uutiset
* Karkkilalainen
* Keski-Uusimaa
* Lopen Lehti 
* Loviisan Sanomat
* Länsi-Uusimaa
* Länsiväylä
* Mäntsälän Uutiset
* Nurmijärven Uutiset
* Pyhtäänlehti
* Sipoon Sanomat
* Tamperelainen
* Turkulainen (ilmestymistauolla keväästä 2020 lähtien)
* Uusimaa
* Vantaan Sanomat
* Vihdin Uutiset

## Lähteet
Hugo ja kadonneet jalokivet

**Hugo ja kadonneet jalokivet** () on ITE Median kehittämä ja julkaisema toimintaseikkailupeli, joka on julkaistu vuonna  PlayStationille ja Windowsille. Peli sijoittuu *[[Hugo Viidakkoseikkailu]]* -peleissä esiintyneelle ”Viidakkosaarelle”.

## Juoni

Kikulaisten kylä on suuressa vaarassa: ilkeä noita Skylla, tämän apuri Don Kroko, ja heidän sotilaansa ovat tukkineet kylän lähellä olevan tulivuoren kraatterin suurella kivenlohkareella. Tulivuori voi purkautua minä hetkenä hyvänsä ja tuoda kylään laavatulvan. Tuhotakseen tulivuoren kraatterin tukkineen lohkareen ja pelastaakseen kylän, kikulaisten kylänvanhin tarvitsee kolme Aurinkokiveä.

Fernando-tukaani lähtee Peikkometsään pyytämään Hugo-peikon auttamaan kikulaisia ja etsimään kivet. Hugo lentää lentokoneellaan Viidakkosaarelle ja aloittaa etsinnät. Hän löytää ensimmäisen kiven inkapyramidin raunioista sekä toisen kiven lumisilla vuorilla sijaitsevasta luolasta. Vanhasta merirosvoluolasta päästyään hän joutuu Skyllan vankityrmiin, joista hän pakenee ja löytää tyrmien aarrekammiosta kolmannen kiven. Huomatessaan Hugon paon, Skylla lähettää hänen peräänsä pyörremyrskyn.

Jos Hugo pääsee kylään, kikulaiset asettavat Aurinkokivet vanhaan kivipaneeliin ja niistä ammennetuilla voimilla tuhoavat tulivuoren kraatterissa olevan lohkareen ja lähettävät pyörremyrskyn takaisin Skyllan luokse. Hugo juhlii voittoa Skyllasta kikulaisten kylässä ennen paluutaan Peikkometsään.

## Aiheesta muualla
*
International Association of Geodesy

**International Association of Geodesy** (lyh. *IAG*) on geodesian tutkimuksen kansainvälinen yhteistyöelin ja Kansainvälisen geodeettis-geofysikaalisen unionin IUGG:n jäsenjärjestö.

IAG perustettiin jo vuonna 1862 nimellä *Mitteleuropäische Gradmessing* (). 

Suomi on IAG:ssa ja IUGG:ssa edustettuna Suomen Geodeettis-Geofysikaalisen Kansalliskomitean kautta. 

## Lähteet

## Aiheesta muualla
* International Association of Geodesy
Sonic Chaos

**Sonic Chaos** (myös nimellä **Sonic the Hedgehog Chaos** ja **Sonic & Tails**) on Aspectin kehittämä ja Segan julkaisem tasohyppelypeli. Peli julkaistiin vuonna  Sega Master Systemille ja Sega Game Gearille. 

*Sonic Chaos* oli ensimmäinen 8-bittinen Sonic-peli jossa Miles ”Tails” Prower oli pelattavana hahmona.

## Lähteet

## Aiheesta muualla
*
Gunilla Lindberg

**Gunilla Lindberg** (s. 6. toukokuuta 1947 Väsby) on ruotsalainen urheilujohtaja. Hän on toiminut Kansainvälisen olympiakomitean ruotsalaisedustajana vuodesta 1996 ja Kansallisten olympiakomiteoiden yhteistyöorganisaation ANOC:n pääsihteerinä vuodesta 2004. Häntä pidetään 2000-luvun alun vaikutusvaltaisimpana ruotsalaisena urheilujohtajana.

Lindbergin ura Ruotsin olympiakomiteassa alkoi jo vuonna 1969. Hän on ollut mukana Ruotsin olympiajoukkueen johtotehtävissä Sapporon talvikisoista 1972 alkaen. Vuodesta 1984 lähtien hän ollut Ruotsin olympiajoukkueen apulaisjohtajana. Hänestä tuli pääsihteerin avustaja vuonna 1984, ja pääsihteeri vuodesta 1989 alkaen. 

Vuonna 1993 hänet valittiin Euroopan olympiakomiteoiden yhteistyöjärjestön EOC:n jäsen ja edelleen Kansainvälisen olympiakomitean ruotsalaisjäseneksi vuonna 1996 Atlantan kesäolympialaisten yhteydessä. Hän seurasi KOK-jäsenyydessään ruotsalaista Gunnar Ericssonia. Vuonna 2000 hänestä tuli KOK:n toimeenpanevan komitean jäsen vuosiksi 2000-2004 ja vuonna 2004 Ateenan kesäolympialaisten yhteydessä yksi KOK:n neljästä varapuheenjohtajasta. Varapuheenjohtajuuskausi kesti neljä vuotta. Vuonna 2011 hänet valittiin uudelleen KOK:n toimeenpanevaan komiteaan. Gunilla Lindberg on toiminut myös Kansallisten olympiakomiteoiden yhteistyöjärjestön ANOC:n jäsenenä vuosina 1995-2002 ja pääsihteerinä vuodesta 2004 alkaen. Hän on toiminut vuosien 2006, 2010 ja 2014 talvikisojen koordinointikomiteassa ja vuoden 2018 talvikisojen arviointi- ja koordinointikomiteoissa puheenjohtajana. Kesäkisoista hän on toiminut vuoden 2012 ja 2016 kisojen koordinointikomiteoissa.

## Lähteet

*http://www.eurolympic.org/jahia/Jahia/cache/offonce/pid/82?language=eng
*http://www.sok.se/?open&f=F1&id=99772&mid=10..noexpand&
*http://www.olympic.org/mrs-gunilla-lindberg
*http://www.aroundtherings.com/golden25.aspx 

### Viitteet
Hugo: Ilkeä peili

**Hugo: Ilkeä peili** () on ITE Median kehittämä ja Namcon kanssa julkaisema tasohyppelypeli. Peli on julkaistu vuonna  PlayStationille, Windowsille, Game Boy Colorille ja Game Boy Advancelle.

## Juoni

Ilkeä noita Skylla miettii uutta suunnitelmaa Hugoliinan vangitsemiseksi. Kun hänen apurinsa Don Kroko kompastuu ja rikkoo tarjottimen, Skylla saa idean. Hugo lapsineen on viimeistelemässä taikinaa leivontaa varten, Hugoliinan ollessa hankkimassa metsämarjoja. Skylla ja Don Kroko saapuvat ja vangitsevat Hugon peilin sisään. Skylla hajottaa peilin kolmeen osaan ja lähettää ne ympäri Peikkometsää, minkä jälkeen hän lähtee etsimään Hugoliinan ja vangitsemaan tämän. Hugon lapset Rut, Rit ja Rat päättävät etsiä palaset ja koota peilin taas yhteen isänsä pelastamiseksi.

Ensimmäinen peilinpalanen päätyy Pähkinämafian haltuun ja Rut päättää hyökätä heidän päämajaansa sen saamiseksi. Toinen peilinpalanen päätyy viikinkien haltuun, jotka aikovat käyttää sitä palkintona villisika-ajokilpailussaan, johon Rit osallistuu sen voittamiseksi. Kolmas peilinpalanen päätyy roomalaisten majavien haltuun ja Rat hyökkää lumitykin kanssa linnakkeeseen sen saamiseksi. Sillä välin, Hugo oli päätynyt peilin kautta toiseen maailmaan, jossa hänen on selvitettävä tiensä siellä sijaitsevan linnan, kellotornin ja sateenkaarisillan läpi.

## Äänirooleissa
### Suomenkieliset

## Aiheesta muualla
*
Hugo: Musta timanttikuume

**Hugo: Musta timanttikuume** () on ITE Median kehittämä ja julkaisema tasohyppely, joka on julkaistu vuonna  Windowsille ja PlayStationille. Vuonna  peli julkaistiin Game Boy Advancelle ja myöhemmin myös mobiililaitteille.

## Juoni

Ilkeä noita Skylla, tämän apuri Don Kroko, ja heidän sotilaansa palaavat Tulivuorisaarelle ja orjuuttavat kikulaiset louhimaan kaivoksesta mustia timantteja. Skylla tarvitsee niitä erikoiseen "pahuusreseptiin" ja yksi ainoa pisara siitä tuotettua juomaa riittää tekemään hänestä maailman mahtavimman noidan. Kikulaisten kylänvanhin kirjoittaa kirjeen Hugo-peikolle ja lähettää Fernando-tukaanin viemään sen.

Saatuaan kirjeen Hugo matkustaa lentokoneellaan Viidakkosaarelle, vapauttaa vangitut kikulaiset ja sabotoi Skyllan suunnitelmaa pysäyttämällä kaivoksen liukuhihnan ja sulkemalla öljyputken. Tämän johdosta Skylla päättää vasten Don Krokon neuvoja nopeuttaa tuotannon tehoa, mikä alkaa vähitellen johtaa koko laitoksen romahtamiseen. Kun Hugo lopulta vapauttaa kikulaisten kylänvanhimman, heidän on vielä päästävä ulos ennen laitoksen räjähtämistä.

## Äänirooleissa
### Suomenkieliset

## Aiheesta muualla
*
Castelpetroso

**Castelpetroso** on kunta Italiassa olevalla Molisen alueella, Isernian maakunnassa. 

Kunnan tärkein nähtävyys on kirkko *Santuario di Maria Santissima Addolorata*. Sen rakentaminen aloitettiin vuonna 1890 paikalle, jossa kaksi vuotta aiemmin oli tapahtunut Neitsyt Marian ilmestys. Kirkko valmistui vuonna 1975. Kunnan kokoon nähden se on suurikokoinen. Kirkkoon mahtuu 10&nbsp;000 henkilöä, ja sen kupolin korkeus on 54 metriä.

## Lähteet

## Aiheesta muualla
Parbatin piirikunta

**Parbatin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Dhawalagirin vyöhykkeellä. 

Piirikunta rajoittuu idässä Kaskin ja Syangjan, lännessä Gulmin ja Baglungin ja pohjoisessa Myagdin piirikuntaan.

Parbatin piirikunnassa asui vuonna 2011 yhteensä 146&nbsp;590 henkeä (157&nbsp;826 as. vuonna 2001). Piirikunnan pinta-ala on 494 neliökilometriä ja väestötiheys 297 as./km2. Hallinnollinen keskus oli vuonna 2011 Shivalayan kyläkehityskomitean (12&nbsp;470 as., 2011) keskustaajama Kusma, josta tehtiin toukokuussa 2014 piirikunnan ensimmäinen kaupunki.

Luonnonmaantieteellisesti piirikunta luetaan osaksi Nepalin Läntistä kumpuvyöhykettä. Tarkemmassa jaottelussa piirikunnasta 17,8&nbsp;% voidaan katsoa ylempään trooppiseen, 66,9&nbsp;% subtrooppiseen, 14,0&nbsp;% lauhkeaan ja 1,4&nbsp;% subalpiiniseen kasvillisuusvyöhykkeeseen kuuluvaksi.

Kali Gandaki Valley near Kusma, Nepal.JPG|Gandakijokea ja sen ympäristöä Parbatin piirikunnassa.


## Lähteet

## Aiheesta muualla

* Introduction: About us  (ddcparbat.gov.np)
Jan-Bas Bollen

**Jan-Bas Bollen** (s. 1961 Amsterdam) on alankomaalainen säveltäjä ja viulisti.

Bollen opiskeli viulunsoittoa Jan Borin johdolla Amsterdamissa vuosina 1967–72 ja sitten Herman Krebbersin johdolla Amsterdamin konservatoriossa 1972–79. Myöhemmin hän opiskeli sävellystä Joep Straesserin johdolla Utrechtin konservatoriossa (1987) sekä Gilius van Bergeijkin, Theo Loevendien ja Klaas de Vriesin johdolla Haagin kuninkaallisessa konservatoriossa (1989–93). Vuonna 1991 Bollen perusti vaimonsa, säveltäjä Alison Isadoran kanssa HEX Ensemblen. Bollenin teoksia on esitetty Alankomaiden lisäksi myös Australiassa, Brasiliassa, Ranskassa, Saksassa, Indonesiassa, Italiassa, Japanissa, Uudessa-Seelannissa, Puolassa, Venäjällä, Ukrainassa ja Yhdysvalloissa.

Bollen on opettanut musiikin teoriaa ja viulunsoittoa yksityisesti Amsterdamissa vuodesta 1985. Hän on opettanut ja luennoinnut myös muualla Alankomaissa ja ulkomailla.

## Lähteet
Myagdin piirikunta

**Myagdin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Dhawalagirin vyöhykkeellä. 

Piirikunta rajoittuu etelässä Parbatin ja Baglungin, lännessä Rukumin, pohjoisessa Dolpan ja Mustangin sekä idässä Manangin ja Kaskin piirikuntaan.

Myagdin piirikunnassa asui vuonna 2011 yhteensä 113&nbsp;641 henkeä (114&nbsp;447 as. vuonna 2001). Piirikunnan pinta-ala on 2&nbsp;297 neliökilometriä ja väestötiheys 49 as./km2. Hallinnollinen keskus on Arthungen kyläkehityskomitean (11&nbsp;738 as., 2011) keskuskylä Beni. Vuonna 2014 Benistä tehtiin piirikunnan ensimmäinen kaupunki.

Luonnonmaantieteellisesti piirikunta luetaan Nepalin Läntiseen kumpuvyöhykkeeseen kuuluvaksi. Tarkemmassa jaottelussa piirikunnasta 0,1&nbsp;% voidaan luokitella ylempään trooppiseen, 17,5&nbsp;% subtrooppiseen, 28,0&nbsp;% lauhkeaan, 21,1&nbsp;% subalpiiniseen, 17,8&nbsp;% alpiiniseen, 1,6&nbsp;% Trans-Himalajan ja 13,9&nbsp;% ylempään vuoristovyöhykkeeseen (nival zone) kuuluvaksi.

Nangi.jpg|Nangin kylä Myagdin piirkunnassa.
Terraces, south of Ghara (4525876548).jpg|Pengerpeltoja.
Village of Shikha (4525248041).jpg|Shikhan kylä.


## Lähteet

## Aiheesta muualla
Baglungin piirikunta

**Baglungin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Dhawalagirin vyöhykkeellä. Piirikunta rajoittuu etelässä Gulmin ja Pyuthanin, lännessä Roplan ja Rukumin, pohjoisessa Myagdin ja idässä Parbatin piirikuntaan.

Baglungin piirikunnassa asui vuonna 2011 yhteensä 268&nbsp;613 henkeä (268&nbsp;937 as. vuonna 2001). Piirikunnan pinta-ala on 1&nbsp;784 neliökilometriä ja väestötiheys 151 as./km2. Hallinnollinen keskus on Baglung (29&nbsp;360 as., 2011).

Luonnonmaantieteellisesti piirikunta luetaan osaksi Nepalin Läntistä kumpuvyöhykettä. Tarkemmassa jaottelussa piirikunnasta 2,8&nbsp;% voidaan luokitella ylempään trooppiseen, 37,1&nbsp;% subtrooppiseen, 39,4&nbsp;% lauhkeaan, 18,6&nbsp;% subalpiiniseen ja 2,1&nbsp;% alpiiniseen kasvillisuusvyöhykkeeseen kuuluvaksi.

Baglung.jpg|Baglungin kaupunkia.


## Lähteet

## Aiheesta muualla
Mustangin piirikunta

**Mustangin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Dhawalagirin vyöhykkeellä. Pohjoisessa piirikunnan naapurina on Kiinan Tiibetin autonominen alue, idässä Manangin, etelässä Myagdin ja lännessä Dolpan piirikunta.

Mustangin piirikunnassa asui vuonna 2011 yhteensä 13&nbsp;452 henkeä (14&nbsp;981 as. vuonna 2001). Piirikunnan pinta-ala on 3&nbsp;573 neliökilometriä ja väestötiheys 3,8 as./km2. Hallinnollinen keskus on Jomsomin kyläkehityskomitean alue (1&nbsp;370 as., 2011).

Luonnonmaantieteellisesti piirikunta luetaan osaksi Nepalin Läntistä vuoristovyöhykettä. Tarkemmassa jaottelussa piirikunnasta 0,0&nbsp;% voidaan luokitella subtrooppiseen, 4,0&nbsp;% lauhkeaan, 4,7&nbsp;% subalpiniseen, 2,7&nbsp;% alpiniseen, 79,8&nbsp;% Trans-Himalajan ja ylempään vuoristovyöhykkeeseen (nival zone) kuuluvaksi.

Jeep trail in Mustang.jpg|Vuoristotie Mustangin piirikunnassa.
Jomsom main street, Nepal (15538157347).jpg|Jomsomin pääkatu.
Jomsom Valley (5).JPG|Taloja Jomsomin kylässä.
Tsarang, a fairytale town on the roof of the world.jpg|Tsrangin kylä ympäristöineen.
The village of Tsarang.jpg|Tsrangin kylää.
Tsarang Monastery.jpg|Tsarangin luostari.
Chorten Ghiling.jpg|
Towards Drakmar La (4000 m) (15902768766).jpg|Vuoristonäkymä.
View on Gyakar.jpg|Gyakarin kylä ympäristöineen.
Way to Muktinath from Jomsom,Nepal.jpg|Tie Mukrinathin temppeliin.
Village of Lupra (4524204318).jpg|Lupran kylä.
Lete, Nepal (2007)a.jpg|Leten kylä.
Yak and Kone Khola (4520899719).jpg|Jakki ja vuoristopuro.
Kaligandaki ghasa.jpg|Gandaki9jokea Ghasan lähistöllä.
View on the Kali Gandaki river from Chele.jpg|Gandakijokea kuivana vuodenaikana.


## Lähteet

## Aiheesta muualla

* District Development Comittee Mustang  (ddcmustang.gov.np)
Gunnar Ericsson (yritysjohtaja)

**''Gunnar'' Lennart Wilhelm Ericsson**, Ruotsin valtiopäivillä häntä kutsuttiin nimellä *Ericsson i Åtvidaberg* (29. kesäkuuta 1919 Tukholma – 24. joulukuuta 2013 Mölle ) oli ruotsalainen yritysjohtaja, poliitikko ja urheilujohtaja.
 
## Koulutus ja toiminta yritysjohtajana
Gunnar Ericssonin isä oli 1930-luvun teollisuusmiehenä, ministerinä ja kansanedustajana tunnettu Elof Ericsson. Gunnar Ericsson suoritti upseerintutkinnon vuonna 1941. Sen jälkeen hän suoritti ekonomin tutkinnon Tukholman kauppakorkeakoulussa vuonna 1946 ja siirtyi sukunsa omistamaan AB Åtvidabergs Industrier -yhtiöön, joka myöhemmin tunnettiin nimellä Facit AB. Ericsson toimi yrityksen toimitusjohtana vuosina 1957–1970 ja sen jälkeen yrityksen hallituksen puheenjohtajana vuoteen 1982. Vuonna 1972 Ericsson joutui luopumaan sukuyrityksensä omistuksesta ja myymään talousvaikeuksiin joutuneen Facitin Electroluxille.

## Poliittinen toiminta
Ericsson valittiin vuonna 1969 valtiopäiville, jotka olivat valintahetkellä vielä kaksikamariset. Hän tuli valituksi toiseen kamariin. Vuodesta 1970 hän oli seuraavat kaksi vuotta yksikamarisen valtiopäivien jäsenenä edustaen Kansanpuoluetta. Kansanedustajan toimessaan hän keskittyi erityisesti talouskysymyksiin, kuten verot, kilpailulainsäädäntö ja ulkomaille tehtävät investoinnit.

## Urheilujohtaja
Ericsson oli aktiivi toimija myös urheilujärjestöissä. Hän oli Ruotsin jalkapalloliiton puheenjohtaja vuosina 1970–1975. Ruotsin olympiakomitean varapuheenjohtajana hän toimi 30 vuotta eli vuodet 1966–1996. Hänet valittiin Bo Ekelundin jälkeen Kansainvälisen olympiakomitean (KOK) ruotsalaisedustajaksi vuonna 1966. KOK-jäsenyys kesti aina vuoteen 1996. KOK:ssa hän oli toimeenpanevan komitean jäsen vuosina 1988–1992 ja toimi vuosien 1984 ja 1988 kisojen arviointikomiteassa. Näin Bo Ekelundin vuonna 1962 päättynyt KOK:n toimeenpanevan komitean jäsenyys ja ruotsalaisten rooli KOK-ytimessä sai näin jatkoa. Hän toimi vuoden 1992 Barcelonan kesäkisojen koordinointikomiteassa.

## Lähteet
* *Tvåkammarriksdagen 1867–1970* (Almqvist & Wiksell International 1985), band 2, s. 64.

### Viitteet
Tomi Haustola

**Tomi Haustola** (s. 18. huhtikuuta 1982 Suolahti) on suomalainen stand up -koomikko ja käsikirjoittaja. 

## Stand up
Haustola on tullut tunnetuksi Nelosen Stand up!, Noin Viikon Studio sekä YLEn Naurun Tasapaino ohjelmista. Hän oli myös mukana yli 11000 lippua myyneellä Naurun Tasapaino On The Road - sekä loppuunmyydyllä Noin Viikon Stand up -kiertueilla. Haustola teki historiaa olemalla ensimmäinen suomalainen stand up -koomikko, jonka livealbumi on julkaistu Spotifyssä. 

Haustola keikkailee aktiivisesti ympäri Suomea tehden julkisia ja yksityisiä esiintymisiä. Hän on tullut tunnetuksi esittävästä tyylistään, jossa hän yhdistelee ennalta kirjoitettua materiaalia ja spontaania yleisöimprovisaatiota keskenään. Hänen huumorinsa kohdistuu usein häneen itseensä, parisuhteeseen sekä arkisiin huomioihin. 

Vuonna 2022 Haustola palkittiin muiden koomikoiden äänestämänä "Vuoden koomikko"-tittelillä, jonka jakaa vuosittain Kallion Komediabolaget.

## Käsikirjoittaminen ja TV-työt
Stand up -esiintymisten lisäksi Haustola on ollut käsikirjoittamassa lukuisia tv-ohjelmia kuten Suurmestari, Stadi vs. Lande, Noin viikon studio sekä palkittua Noin viikon uutisia. Haustola oli ehdolla Vuoden käsikirjoittajaksi Venla-gaalassa 2023 ohjelmasta Suurmestari. Tämän lisäksi hän toimi 4. kauden Love Island Suomi ohjelman kertojaäänenä. 

Hän on myös ollut yleisölämmittelijänä mm. MTV3:n Tähdet Tähdet (2014, 2015) Nelosen Hyvät ja Huonot uutiset (2014) ja Dancing on Ice (2013) ohjelmissa.    

## Akateeminen ura
Haustola on koulutukseltaan tietotekniikan diplomi-insinööri. Hän valmistui Tampereen teknillisestä yliopistosta 2010, jossa hän jatkoi tutkijana vuosina 2010-2012. Haustola on julkaissut tieteellisiä julkaisuja liittyen mm. mobiilin 3D-sisällön laatuun ja sen kokemukseen.  .  

## Yksityiselämä
Haustola on tunnustanut olevansa suuri amerikkalaisen showpainin ja stand upin fani, käyttäen vapaa-aikansa omin sanoin: "hyvin pitkälti jomman kumman katsomiseen". Hän asuu tällä hetkellä Helsingissä.

## Julkaisut, TV-esiintymiset ja yleisölämmittelyt

* Love Island Suomi, 4. kausi
* Noin Viikon Studio 2018, 2019, 2020
* Nelosen Stand up! 2016, 2017, 2018, 2019
* Noin Viikon Uutiset, 2017 
* Stand up -show: Maisemareittiä - 2015 
* YLE Naurun Tasapaino  Syksy 2014 
* DVD Total Comedy 3 -Tomi Haustola 2012 
*YLE i 29.10.2013
* Yleisölämmittelijä, Yle TV1, Marja Hintikka Live, 2016
* Yleisölämmittelijä YLE, Anna Perhon Kyselytunti, 2015
* Yleisölämmittelijä MTV3, Tähdet, Tähdet, 2015 2014
* Yleisölämmittelijä NELONEN, Hyvät ja huonot uutiset, 2014
* Yleisölämmittelijä YLE, Noin viikon uutiset, 2014
* Yleisölämmittelijä YLE, Kerran viikossa 2013
* Yleisölämmittelijä NELONEN, Dancing On Ice 2013

## Lähteet

## Aiheesta muualla
* Tomi Haustolan verkkosivut
Amerikansirohaukka

**Amerikansirohaukka** (*Elanoides forficatus*)  on haukkojen heimoon ja omaan ***Elanoides***-sukuunsa kuuluva lintulaji.

Amerikansirohaukkaa tavataan seuraavissa maissa: Antigua ja Barbuda, Argentiina, Bahama, Barbados, Belize, Bolivia, Brasilia, Brittiläiset Neitsytsaaret, Caymansaaret, Costa Rica, Dominica, Dominikaaninen tasavalta, Ecuador, El Salvador, Grenada, Guadeloupe, Guatemala, Guyana, Haiti, Honduras, Jamaika, Kolumbia, Kuuba, Martinique, Meksiko, Montserrat, Nicaragua, Panama, Paraguay, Peru, Puerto Rico, Ranskan Guayana, Suriname, Trinidad ja Tobago, Turks- ja Caicossaaret, Venezuela, Yhdysvallat ja Yhdysvaltain Neitsytsaaret. Vaeltavana sitä tavataan myös Aruballa, Bermudassa, Kanadassa, Kanariansaarilla ja Uruguayssa. Sen kanta on Pohjois-Amerikassa kasvamaan päin.

## Lähteet
Hankkio

**Hankkio** on kaupunginosa Tampereella kaupungin itäosassa. Naapurikaupunginosia ovat Messukylä, Ristinarkku, Linnainmaa, Vehmainen, Haihara, Kaukajärvi ja Viiala. Hankkion kaupunginosa rajoittuu etelässä Kangasalantiehen (entinen valtatie 12) ja pohjoisessa Tampere–Haapamäki-rataan.

Kaupunginosa on nimetty Hankkion tilan mukaan, joka oli entinen Messukylän pappilan torppa. Aikoinaan tilalla toimi kauppapuutarha. Hankkio siirtyi Tampereen kaupunkiin Messukylän kuntaliitoksen yhteydessä vuoden 1947 alussa. Kaupunginosa kaavoitettiin vuonna 1960 teollisuus- ja omakotialueeksi. 1990-luvulla valmistunut Tampereen itäinen ohitustie halkaisi kaupunginosan ja katkaisi Hankkionkadun, jolloin kadun osat nimettiin uudelleen Etu-Hankkion kaduksi ja Keski-Hankkion kaduksi.

## Lähteet
* Maija Louhivaara: *Tampereen kadunnimet*, s. 178–183. Tampereen museoiden julkaisuja 51, 1999, Tampere. .
### Viitteet
HMS Belos (1885)

**HMS Belos** oli Ruotsin laivaston vuonna 1885 vesillelaskettu sukellusveneiden pelastusalus.

## Valmistus
Bergnings AB Neptun tilasi aluksen Göteborgista Lindholmenin telakalta. Alus laskettiin vesille 1885. Ruotsin laivasto lunasti aluksen vuonna 1940 ja se liitettiin laivastoon seuraavana vuonna.

## Palvelus
Alus osallistui vuonna 1943 sukeltajien emälaivana uponneen sukellusvene *[[HMS Ulven]]in* etsintöihin. Alukselta lähtenyt sukeltaja Alvar Eriksson paikansi kadonneen aluksen. Alus oli laivaston palveluksessa aina 1960-luvun alkuun, jolloin uusi *[[HMS Belos (1961)|HMS Belos]]* korvasi sen.

## Lähteet
*
*

### Viitteet
HMS Belos (1961)

**HMS Belos** oli Ruotsin laivaston sukellusveneiden pelastusalus.

## Valmistus
Alus laskettiin vesille 1971 Kalmarin telakalta. Laivasto lunasti aluksen, jolloin se siirrettiin Karlskronan laivastontelakalle muutettavaksi sukeltajien emälaivaksi sekä sukellusveneiden pelastustehtäviin. Se otettiin palvelukseen 29. toukokuuta 1963.

## Palvelus
Alus modernisoitiin 1981, jolloin sille valmistui mahdollisuus sijoittaa miehittämätön sukellusvene () *Sjöugglan*. Alus oli palveluksessa vuoteen 1993, jolloin uusi *[[HMS Belos (A214)|HMS Belos]]* korvasi sen.

## Lähteet
*
*

### Viitteet
HMS Belos (A214)

**HMS Belos** (runkonumero A214) on Ruotsin laivaston sukellusveneiden pelastusalus, joka kykenee samalla toimimaan sukeltajien emälaivana.

## Hankinta
Öljynporauslauttojen huolto- ja paloalus *NB314 Energy Supporter* tilattiin Alankomaista De Hoopilta. Se laskettiin vesille 1985. Ruotsin puolustusvoimien materiaalilaitos () osti marraskuussa 1992 aluksen sen ollessa Brasilian rannikon öljykentillä. Muutostöiden jälkeen se otettiin 1995 Ruotsin laivaston palvelukseen.

Aluksen varustukseen kuuluu painekammio, sukelluskellot ja erilaiset vedenalaiset, joilla voi toimia jopa 1&nbsp;000 metrin syvyydessä. Vedenalaisina ovat muun muassa *Sjöuggla*, *Argus*, *Mantis* ja *[[URF]]*. Lisäksi aluksen varustukseen kuuluu 5, 6, 10, 55 ja 100 tonnin nosturit. Alukselle voidaan tarvittaessa sijoittaa myös brittiläinen sukellusveneidenpelastusalus *[[LR-5]]* sekä Natomaiden kehittämä *[[NSRV]]*.

## Palvelus
Alus on osallistunut lukuisiin kansainvälisiin pelastusharjoitukseen kuten Norjassa 1994, Britanniassa 2000 sekä Yhdysvalloissa ja Puolassa 2002. Maaliskuussa 2004 alus nosti alasammutun DC-3 kuljetuskoneen ja 2006 alus nosti pienkoneen Ruotsin etelärannikolta.

Tammikuussa 2025 alus nosti *[[Eagle S]]:n* ankkurin Suomenlahden pohjasta.

## Lähteet

*
*

### Viitteet